AQSh Qozog'istonning urushdagi pozitsiyasiga munosabat bildirdi

AQSh Qozog'istonning Ukrainadagi urush bo'yicha pozitsiyasiga munosabat bildirdi. Bu haqda “KazTAG.kg” xabar berdi.
Vashington rasmiysi Uzra Zeya Qozog'istonga qilgan tashrifida Rossiyaning Ukrainaga hujumi yuzasidan Nursulton rasmiylari bilan suhbat o'tkazganini aytgan.
“AQSh barcha demokratik mamlakatlar Ukrainaning hududiy yaxlitligini himoya qilishiga umid qiladi. Nur-Sultondagi yuqori amaldorlarning urushni qoralovchi bayonotlari bizni quvontirdi, buni olqishlaymiz va xursandmiz”, — degan u.
Shuningdek, rasmiy AQSh Qozog'iston xalqining Ukraina xalqiga nisbatan ko'rsatayotgan gumanitar yordamidan mamnunligini bildirgan.
“Qozog'iston Rossiyaning BMT Inson huquqlari kengashidagi a'zoligini to'xtatib turishga qarshi ovoz berdi. Biz umidsizlikka tushdik, ammo nimani ham qila olardik? O'ylaymanki, biz Qozog'iston hukumati bilan BMT huzuridagi Inson huquqlari bo'yicha kengash doirasida yaratilgan turli platformalarda hamkorlikda ishlashda davom etishimiz mumkin. xalqaro standartlarga muvofiq Rossiya hukumati tomonidan qilinayotgan xatti-harakatlarni qoralaymiz”, — deydi AQSh Davlat kotibi o'rinbosari Uzra Zeya.
Avvalroq Qozog'iston Donetsk va Lugansk bo'yicha o'z pozitsiyasini e'lon qilgandi. Shuningdek, mamlakat sanktsiyalarni chetlab o'tishda Rossiyaga yordam bermasligi aytilgan.